पाएं अपने शहर की ताज़ा ख़बरें और फ्री ई-पेपरडाउनलोड करें
“चारों ओर कोरोना का भय है। ऐसे में एक-दूसरे का सहयोग और संयम बहुत जरूरी है। मेरा परिवार भी तो संयम और सहयोग से ही ठीक हुआ। जानकारों ने खाने-पीने से लेकर दवा लाने तक की चिंता दूर कर दी। रही बात संयम और आत्मबल की तो पूरे परिवार ने एक-जुटकर होकर 7 दिन में ही काेरोना को हरा दिया।
इसलिए, मैं तो यहीं कहूंगा कि जो जिस तरह से मदद कर सकते हैं, कोरोना मरीज और उनके परिजनों की मदद करें। क्योंकि, इससे कोरोना पीड़ितों को लगता है कि उसके लिए लोग खड़े हैं और इस आत्मबल से वह जल्द ठीक हो जाता है। स्वास्थ्य विभाग के सहारे छोड़ेंगे तो हो लिया। मैं अपना अनुभव बता सकता हूं।
मेरे परिवार में सबसे पहले मैं, फिर पत्नी विजयलक्ष्मी, फिर पिताजी जगमाल सिंह यादव, 7 साल की बेटी जायना के बाद मेरी मां कमलेश और मेरी सवा साल की छोटी बेटी तिस्या पॉजिटिव हो गए। स्वास्थ्य विभाग की ओर से सिर्फ दो लोगों की दवा आई। विभाग की टीम तो गाड़ी लेकर आई गई कि आपके परिवार में 2 से ज्यादा लोग बीमार हैं, इसलिए शेष को अस्पताल जाना होगा, लेकिन हमने कहा कि लोग हमारी मदद करने को तैयार हैं। हम घर में ही जल्द ठीक हो जाएंगे।
मॉडल टाउन के मुकेश तलवार, सेक्टर-12 के सोनीजी आदि ने खाने-पीने के साथ ही दवा की चिंता भी दूर कर दी। सब कुछ समय पर घर पहुंचने लगा और हम सभी ने स्वास्थ्य पर ध्यान देना शुरू किया। भरपूर डाइट, व्यायाम और आराम की नींद लेनी शुरू की। पिताजी हार्ट के मरीज हैं, सर्जरी भी हो चुकी है।
हमें पता था कि हिम्मत हारे तो भारी परेशानी में फंस जाएंगे। पहले तो अलग-अलग रहते थे, लेकिन जब सब पॉजिटिव हो गए तो एकसाथ रहने लगे। हम सबने एक-दूसरे की मदद कर 7 दिन में ही कोरोना को हरा दिया। कोरोना मरीज और पीड़ित परिवार से यही कहना चाहूंगा कि हिम्मत न हारें। समय के साथ सब कुछ ठीक हो जाएगा।’ गोविल यादव | कोरोना वॉरियर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn